paragraph_text: NGC 6872 ili galaktika Kondor je prečkasta spiralna galaktika u zviježđu Paunu. Prostire se u širinu, od kraja do kraja svojih izduljenih krakova na 522.000 svjetlosnih godina i time je druga po veličini do danas otkrivena spiralna galaktika: NGC 262: 1,3 milijuna svj. godina, Kumova slama 100.000 - 120.000 svj. godina.Radovi Eufrasija i dr. i onih koji citiraju ove, NASA, ponavljaju tvrdnju da je NGC 6872 najveća znana spiralna galaktika, ali razni izvori izvješćuju da je galaktika niske površinske sjajnosti (LSB galaktika) Malin 1 najveća spiralna koja se u širinu prostire 650.000 svj. godina (200.000 pc). NGC 6872 je u međudjelovanju s malom lećastom galaktikom IC 4970 koju se može vidjeti iznad NGC 6872.<ref>http://www.astronews.com/bilddestages/2014/20140916.shtml U studiji "od ultraljubičasto do infracrvenog" koju su sproveli Eufrasio i dr. (2013.), služeći se pritom GALEX-om, Spitzerom i inim resursima našli su da je međudjelovanje dviju galaktika izazvalo značajno formiranje zvijezda u sjeveroistočnom kraku NGC 6872 počevši oko 130 tisuća svj. g. (40 kpc) od njegove jezgre. Slično se događa i s jugozapadnim krakom.